See langev abordijoon on suur saavutus. Kusjuures see on saavutatud olukorras, kus abort siiski on kõigile naistele kättesaadav nii sisulises kui majanduslikus mõttes. Ma tahan sellega  öelda, et  abordivastaste võitlus abordi vastu toimub mitte sisulistel, vaid programmilistel eesmärkidel. Tegeliku edu saavutamiseks, näitavad numbrid ikka ja alati, on käskimise-keelamise asemel vaja tunnistada, et sellised otsused on inimese enda valik ja tegeleda siis iga konkreetse inimese aitamisega. Seda riik täna läbi sotsiaalministeeriumi teeb ja selle eest tuleks neid tunnustada.